Banque centrale du Luxembourg

D'Banque centrale du Luxembourg, gekierzt BCL, ass d'Zentralbank vu Lëtzebuerg. Si ass aus dem Institut monétaire luxembourgeois (IML) entstanen a gouf 1998 duerch d'Gesetzer vum 22. Abrëll 1998 a vum 23. Dezember 1998 geschaaft, zur selwechter Zäit wéi d'Europäesch Zentralbank. Bis zum 1. Januar 2002, dem Zäitpunkt wou den Euro an Ëmlaf bruecht ginn ass, huet si ënner dem Numm Institut monétaire luxembourgeois (IML) funktionéiert.

Si ass en Deel vum Europäesche System vun Zentralbanken (ESCB).

Hire Sëtz ass um Boulevard Royal am fréiere Siège vun der Banque internationale à Luxembourg (BIL). D'BCL huet de Statut vun engem ëffentlechen Etablissement.

 Verwaltungsrot an Direktioun 
Gouverneur war, vun zanter hirer Grënnung bis Enn 2012, den Yves Mersch. Zanter dem 1. Januar 2013 ass et de Gaston Reinesch.

Ausser den dräi Direktiounsmemberen déi d'office am Conseil vun der BCL sinn, gi vum Regierungsrot nach sechs Memberen ernannt. 
+Verwaltungsrot an Direktioun vun der BCLPeriodGouverneurMemberenDirektiounscomité1983-1998Pierre Jaans Generaldirekter vum IMLRaymond Kirsch (President), Jean Krier, Yves Mersch, Ernest Quaring, Gaston Reinesch, Robert WeidesPierre Jaans, Jean-Nicolas Schaus, Jean Guill1998-2012Yves MerschAndrée Billon, Jean Hamilius, Pit Hentgen, Mathias Hinterscheid, Yves Nosbusch, Patrice Pieretti, Jacques Poos, Nico Reyland, Romain Schintgen, Pierre Werner, Claude ZimmerYves Mersch, Serge Kolb, Pierre BeckZanter 2013Gaston ReineschMichèle Detaille, Betty Fontaine (2012-2014), Nadia Manzari (2018-2024), Aline Muller, Martine Reicherts, Simone Retter (2014-2017), Marianne Welter, Claude Wirion, Michel WurthGaston Reinesch,
Roland Weyland, Nicolas Weber

 Aufgaben 

D'BCL ass chargéiert:
 mat der Produktioun vun de Billjeeën a Mënzen an hirer Distributioun an de monetäre Circuiten,
 mat der Iwwerwaachung vun de Reproduktiounsreegele vun de Billjeeën,
 mat der Opdeckung an der Analys vun de Fälschungen um Lëtzebuerger Territoire (zanter dem Juli 2002),

D'BCL ass och zoustänneg fir de Remboursement vun de Billjeeën an de Mënzen a bitt zanter 2002 verschidden numismatesch Servicer un.

 Literatur 

 Kuckt och 
 Lëtzebuerger Frang
 Euro
 Europäesch Zentralbank
 Europäesch Unioun
 Ëffentlecht Etablissement (Lëtzebuerg)

 Um Spaweck 
Websäit vun der Banque centrale du Luxembourg

Kategorie:Ëffentlech Etablissementer zu Lëtzebuerg
Kategorie:Finanzsecteur zu Lëtzebuerg